open-index/open-wikipedia-markdown huggingface dataset:
Στάδιο Σταλ Ζέσουφ

Το **Στάδιο Σταλ Ζέσουφ** (πολωνικά: *Stadion Miejski Stal w Rzeszowie*) είναι στάδιο speedway και ποδοσφαίρου, χωρητικότητας 12.000 θεατών, στο Ζέσουφ της Πολωνίας.

Το στάδιο χρησιμοποιείται από την ομάδα speedway Σταλ Ζέσουφ, η οποία αγωνίζεται στο Πρωτάθλημα Ομαδικού Speedway Πολωνίας και από τους ποδοσφαιρικούς συλλόγους Σταλ Ζέσουφ και Ρεσόβια.

## Ιστορία
Οι αγώνες speedway ξεκίνησαν να διεξάγονται στο στάδιο το 1955, μετά την κατασκευή μιας πίστας γύρω από το γήπεδο, με τον πρώτο αγώνα speedway να πραγματοποιείται στις 22 Μαΐου 1955. Το 2012, άρχισε η μεγάλη ανακαίνιση, με την κατασκευή μιας νέας ανατολικής εξέδρας.

Το 2006, ο Δήμος Ζέσουφ ανέλαβε την ιδιοκτησία του σταδίου, για να πραγματοποιηθούν περαιτέρω έργα ανακαίνισης. Το 2011, χτίστηκε μία νέα καλυπτόμενη εξέδρα 4.700 θέσεων και προγραμματίζονται περαιτέρω φάσεις για την αύξηση της χωρητικότητας σε ένα στάδιο 20.150 θέσεων.

## Παραπομπές


Κατηγορία:Στάδια speedway στην Πολωνία
Κατηγορία:Στάδια ποδοσφαίρου στην Πολωνία
Κατηγορία:Κτίρια και κατασκευές στο Ζέσουφ
Κατάλογος σταδίων ποδοσφαίρου στην Πολωνία

Παρακάτω παρατίθεται **κατάλογος των [[Στάδιο (αθλητικός χώρος)|σταδίων]] ποδοσφαίρου στην [[Πολωνία]]**, με φθίνουσα σειρά χωρητικότητας.

## Στάδια ποδοσφαίρου άνω των 10.000 θέσεων
Τα στάδια της Κατηγορίας 4 της UEFA είναι χρωματισμένα με Τα στάδια της Κατηγορίας 3 της UEFA είναι χρωματισμένα με 

## Δείτε επίσης
* Κατάλογος σταδίων ποδοσφαίρου στην Ευρώπη ανά χωρητικότητα
* Κατάλογος σταδίων ποδοσφαίρου ανά χωρητικότητα

## Παραπομπές


## Εξωτερικοί σύνδεσμοι
* Στάδια στην Πολωνία
* Κατάλογος σταδίων ποδοσφαίρου στην Πολωνία


Πολωνια
Σταδια ποδοσφαιρου
Στάδιο του Ρίμπνικ

Το **Στάδιο του Ρίμπνικ** (πολωνικά: *Stadion Miejski w Rybniku*) είναι στάδιο speedway και ποδοσφαίρου στο Ρίμπνικ της Πολωνίας, στην οδό Γκλιβίτσκα 72. Το στάδιο είναι η έδρα της πολωνικής ομάδας speedway ΡΟΒ Ρίμπνικ. Το στάδιο έχει χωρητικότητα 10.304 θεατών και αποτελεί μέρος του ευρύτερου συγκροτήματος που είναι γνωστό ως Δημοτικό Κέντρο Αθλητισμού και Αναψυχής.

## Ιστορία
Το στάδιο άνοιξε τον Ιούνιο του 1939 και υποβλήθηκε σε σημαντική αποκατάσταση το χειμώνα του 2000, όπου η πίστα ανακαινίστηκε, εγκαταστάθηκε ένα νέο σύστημα αποχέτευσης και πραγματοποιήθηκε η ανακαίνιση των εξεδρών. Επιπλέον βελτιώσεις έγιναν στο γήπεδο ποδοσφαίρου το 2013 για να ανταποκριθούν στις απαιτήσεις της Πολωνικής Ομοσπονδίας Ποδοσφαίρου.

## Δείτε επίσης
* Κατάλογος σταδίων ποδοσφαίρου στην Πολωνία

## Παραπομπές


Ριμπνικ Σταδιο
Ριμπνικ Σταδιο
Κατηγορία:Ρίμπνικ
Κατάλογος μακρύτερων σπηλαίων στην Ελλάδα

Ο παρακάτω **κατάλογος με** **τα μακρύτερα σπήλαια της Ελλάδος** συμπεριλαμβάνει τα  εξερευνημένα φυσικά σπήλαια και σπηλαιοβάραθρα με τη μεγαλύτερη ανάπτυξη, σύμφωνα με το μέγιστο μήκος που προκύπτει από την εκάστοτε χαρτογράφηση. Το αναφερόμενο ως μήκος είναι το συνολικό μήκος ανάπτυξης όλων των διαδρομών του αντίστοιχου σπηλαίου.

}
| style="text-align:center;" | Λευκά όρη
| Εξερεύνηση σε εξέλιξη
|-

| 3
| Αγγίτη (Μααράς)
| style="text-align:center;" | 10.441
| style="text-align:center;" | 71
| style="text-align:center;" |
|Δράμας
|
| style="text-align:center;" | Φαλακρό
| Οι πληροφορίες βρίσκονται στο Pennos Ch. (2016)
|-

| 4
| Άνω Περιστεράς
| style="text-align:center;" | 8.250
| style="text-align:center;" | 350
| style="text-align:center;" | 617
|Λασιθίου
|
|
|-

| 5
| Ταφκούρα 
| style="text-align:center;"| 6.570
| style="text-align:center;"| 860
| style="text-align:center;"| 1.485
|Ρεθύμνου
|
| style="text-align:center;"| Ίδη
| 
|-

| 6
| Λιοντάρι
| style="text-align:center;" | 4.003
| style="text-align:center;" | 1.110
| style="text-align:center;" | 1.650
|Χανίων
|
| style="text-align:center;" | Λευκά Όρη
|  και αναφορά αποστολής Λιοντάρι 2015
|-

| 7
| Του Τζανή ο Σπήλιος ή Καταβόθρα ή Χωνος
| style="text-align:center;"| 2.500
| style="text-align:center;"| 280
| style="text-align:center;"| 1.047
| Χανίων
|
| style="text-align:center;"| Ομαλός
| 
|-

| 8
| Μηλέα
| style="text-align:center;"| 2.500
| style="text-align:center;"| 270
| style="text-align:center;"| 740
| Ευβοίας
|
| style="text-align:center;"| Κοτυλαία
| 
|-

| 9
| Γουργούθακας
| style="text-align:center;" | 2.464
| style="text-align:center;" | 1.129
| style="text-align:center;" | 1.550
|Χανίων
|
| style="text-align:center;" | Λευκά Όρη
| Σπηλαιολογική Αποστολή "Γουργούθακας 2022"
|-

| 10
| Σπήλαιο Πετραλώνων
| style="text-align:center;"| 2.000
| style="text-align:center;"| 
| style="text-align:center;"| 
| Ευβοίας
|
| style="text-align:center;"| Πετράλωνα
| 
|-

| 11
| Τάφκος στα Πετραδολάκια 
| style="text-align:center;"| 2.000
| style="text-align:center;"| 
| style="text-align:center;"| 
| Ρεθύμνου
|
| style="text-align:center;"| Ίδη
| 
|-

| 12
| Καταβόθρα Πελετών
| style="text-align:center;" | 1.195
| style="text-align:center;" | 620
| style="text-align:center;" | 645
|Νομός Αρκαδίας
|
| style="text-align:center;" | Πάρνωνας
|
|-

| 13
| Μπέζντενες
| style="text-align:center;"| 1.150
| style="text-align:center;"| 268
| style="text-align:center;"| 450
| Ιωαννίνων
|
| 
| 
|-

| 14
| Χώνος Σάρχου
| style="text-align:center;"| 1.134
| style="text-align:center;"| 228
| style="text-align:center;"| 276
| Ηρακλείου
|
| style="text-align:center;"| Ίδη
| 
|-

| 15
| Σπήλαιο Περάματος
| style="text-align:center;"| 1.100
| style="text-align:center;"| 
| style="text-align:center;"| 
| Ευβοίας
|
| style="text-align:center;"| Πέραμα
| 
|-

| 16
| Διπλοτάφκι
| style="text-align:center;" | 1.033
| style="text-align:center;" | 400
| style="text-align:center;" |
| Ρεθύμνου
|
| style="text-align:center;" | Ίδη
|
|-

|}

## Δείτε επίσης
* Κατάλογος βαθύτερων σπηλαίων στην Ελλάδα
* Επισκέψιμα σπήλαια στην Ελλάδα

## Παραπομπές
Αρπιδόνι Σαλαμίνας

Το **Αρπιδόνι** ή η **Αρπηδώνη** ή η **Αρπηδόνα** ή η **Αρπιδόνα** είναι βραχονησίδα της Σαλαμίνας. Βρίσκεται στον ανατολικό δίαυλο του Σαρωνικού κόλπου, στα βορειοανατολικά του νησιού, πιο κοντά στις ακτές της Αττικής και στα νοτιοδυτικά της Ναυτικής Βάσης Κανελλόπουλος. Διοικητικά ανήκει στο Δήμο Σαλαμίνας και απογράφεται σε αυτόν ως ξεχωριστός οικισμός από το 2011. Σύμφωνα με την απογραφή 2021 δεν έχει μόνιμους κατοίκους όπως και με αυτήν του 2011.

## Παραπομπές


Κατηγορία:Νησιά του Αργοσαρωνικού
Κατηγορία:Ελληνικές βραχονησίδες
Εγκεφαλικές αρτηρίες

[μικρογραφία|Ο [κύκλος του Willis όπου είναι εμφανείς οι κύριες αρτηρίες που αιματώνουν τον εγκέφαλο.]]
[μικρογραφία|420x420εσ|Οι εγκεφαλικές αρτηρίες, όπως φαίνονται σε [μαγνητική τομογραφία, με προβολή μέγιστης έντασης.]]
Οι **εγκεφαλικές αρτηρίες** είναι τα τρία κύρια ζεύγη αρτηριών και οι κλάδοι τους, που αιματώνουν τον εγκέφαλο. Οι τρεις κύριες αρτηρίες είναι οι:
* Πρόσθια εγκεφαλική αρτηρία (anterior cerebral artery), η οποία τροφοδοτεί με αίμα το έσω τμήμα του εγκεφάλου, συμπεριλαμβανομένων των άνω τμημάτων του μετωπιαίου και του πρόσθιου βρεγματικού λοβού.
* Μέση εγκεφαλική αρτηρία (middle cerebral artery), η οποία τροφοδοτεί με αίμα το μεγαλύτερο μέρος του πλευρικού τμήματος του εγκεφάλου, συμπεριλαμβανομένων των κροταφικών και πλευρικών βρεγματικών λοβών. Είναι η μεγαλύτερη από τις εγκεφαλικές αρτηρίες και η πιο κοινή αρτηρία που εμπλέκεται σε οξύ εγκεφαλικό επεισόδιο.
* Οπίσθια εγκεφαλική αρτηρία (posterior cerebral artery), η οποία τροφοδοτεί με αίμα το οπίσθιο τμήμα του εγκεφάλου, συμπεριλαμβανομένου του ινιακού λοβού, του θαλάμου και του μεσεγκεφάλου.
Τόσο η πρόσθια εγκεφαλική αρτηρία όσο και η μέση εγκεφαλική αρτηρία προέρχονται από το εγκεφαλικό τμήμα της έσω καρωτίδας αρτηρίας, ενώ η οπίσθια εγκεφαλική αρτηρία διακλαδίζεται από τη διασταύρωση της οπίσθιας αναστομωτικής αρτηρίας και του πρόσθιου τμήματος της βασικής αρτηρίας. Τα τρία ζεύγη αρτηριών συνδέονται μέσω της πρόσθιας αναστομωτικής αρτηρίας και των οπίσθιων αναστομωτικών αρτηριών. Και οι τρεις αυτές αρτηρίες διακλαδίζονται σε μικρότερες αρτηρίες στα μεσαία κεντρικά τμήματα πριν διακλαδιστούν περαιτέρω.

Οι αρτηρίες συνήθως χωρίζονται σε διαφορετικά τμήματα από το 1 έως 4 ή 5 για να υποδηλώσουν πόσο μακρύ είναι το επίπεδο του κλάδου, με τους χαμηλότερους αριθμούς να υποδηλώνουν αγγεία που είναι πιο κοντά στην αρτηρία από την οποία προέρχονται (π.χ. μέση εγκεφαλική αρτηρία: τμήματα Μ1, Μ2, Μ3, Μ4). Παρόλο που οι αρτηρίες οι οποίες χωρίζονται σε τμήματα διατηρούν κάποια πτυχή σταθερότητας ως προς το μέγεθος και τη θέση τους, ωστόσο υπάρχει μεγάλη ποικιλία σε τοπογραφία, θέση, πηγή και προβολή.

## Παραπομπές


Κατηγορία:Αρτηρίες κεφαλής και λαιμού
Κατηγορία:Αρτηρίες
Κατηγορία:Εγκέφαλος
Τατέβ (Αρμενία)

Το **Τατέβ** (αρμενικά: Տաթև) είναι χωριό και η έδρα του Δήμου Τατέβ της περιφέρειας Σιουνίκ στην Αρμενία.  Στο χωριό βρίσκεται το Μοναστήρι του Τατέβ του 9ου αιώνα και εκεί βρίσκεται ένας σταθμός των Φτερών του Τατέβ.

## Παραπομπές


Κατηγορία:Κατοικημένες περιοχές στην Περιφέρεια Σιουνίκ
Σαράι (Βαν)

Το **Σαράι** (κουρδικά: Mehmûdî ή Sêrê) είναι δήμος και περιφέρεια της επαρχίας Βαν, στην Τουρκία.  Η έκταση της είναι 87 km² και ο πληθυσμός της είναι 19.471 (2022).  

Ένας σεισμός τον Φεβρουάριο του 2020 έπληξε την περιοχή και πολλά χωριά της περιφέρειας Σαράι είχαν ζημιές.

## Παραπομπές


Κατηγορία:Κατοικημένες περιοχές στην Επαρχία Βαν
Πέρα Σαλαμίνας

Η **Πέρα** ή **Περονήσι** ή **Πέρα Νησί** είναι βραχονησίδα της Σαλαμίνας, η οποία βρίσκεται στα νοτιοανατολικά του νησιού. Είναι ανατολικά του λιμανιού και της παραλίας Πέρανι και νοτιοδυτικά από την παραλία Γυάλα. Διοικητικά ανήκει στη Δημοτική Ενότητα Αιαντείου του Δήμου Σαλαμίνας και απογράφεται σε αυτόν ως ξεχωριστός οικισμός από το 2011. Σύμφωνα με την απογραφή 2021 δεν έχει μόνιμους κατοίκους όπως και με αυτήν του 2011.

## Παραπομπές


Κατηγορία:Νησιά του Αργοσαρωνικού
Κατηγορία:Ελληνικές βραχονησίδες
Οζάλπ (Βαν)

Το **Οζάλπ** (τουρκικά: *Özalp* κουρδικά: Qerqelî ή Qarqelî) είναι δήμος και περιφέρεια της επαρχίας Βαν, στην Τουρκία.  Η έκταση της είναι 1.430 km2, και ο πληθυσμός της είναι 59.851 (2022).

## Παραπομπές


Κατηγορία:Κατοικημένες περιοχές στην Επαρχία Βαν
Ραφαέλε Φίτο

Ο **Ραφαέλε Φίτο ή Φίττο** (*[[Ιταλική γλώσσα|ιταλικά]]: Raffaele Fitto*, γεννημένος στις 28 Αυγούστου 1969) είναι Ιταλός πολιτικός που υπηρετεί ως Υπουργός Ευρωπαϊκών Υποθέσεων και Υπουργός Νότιας Ιταλίας, Πολιτικών Συνοχής και Εθνικού Σχεδίου Ανάκαμψης και Ανθεκτικότητας, στην κυβέρνηση της Τζόρτζια Μελόνι από το 2022. 

Ο Φίτο είναι Μέλος των Αδελφών της Ιταλίας, προηγουμένως υπηρέτησε ως Πρόεδρος της Απουλίας από το 2000 έως το 2005 και Υπουργός Περιφερειακών Υποθέσεων και Εδαφικής Συνοχής από το 2008 έως το 2011 στην τέταρτη κυβέρνηση του πρωθυπουργού Σίλβιο Μπερλουσκόνι.

## Βιογραφικά Στοιχεία
Γεννημένος στο Μάλιε ή Μάλιαι της Επαρχίας του Λέτσε της Απουλίας και σπούδασε Νομική στο Πανεπιστήμιο του Μπάρι.

Ο Φίτο ξεκίνησε την πολιτική του καριέρα τη δεκαετία του 1990 στη Χριστιανική Δημοκρατία, το κυβερνών κόμμα της μεταπολεμικής Ιταλίας. Όταν το DC διαλύθηκε και με τη γέννηση της Δεύτερης Ιταλικής Δημοκρατίας, προσχώρησε στα διάδοχα στο Ιταλικό Λαϊκό Κόμμα, οι Ενωμένοι Χριστιανοδημοκράτες και οι Χριστιανοδημοκράτες για την Ελευθερία.

Το 1999, εξελέγη στο Ευρωπαϊκό Κοινοβούλιο με τον εκλογικό κατάλογο του Φόρτσα Ιτάλια, της οποίας ήταν μέλος από το 2001 έως το 2009, όταν προσχώρησε στο Λαός της Ελευθερίας, το νέο κόμμα του Σίλβιο Μπερλουσκόνι. Το 2006 εξελέγη για πρώτη φορά Βουλευτής της Βουλής των Αντιπροσώπων.

Στις 17 Μαΐου 2015, ο Ραφαέλε Φίτο αποχώρησε από το νέο Φόρτσα Ιτάλια και την Πολιτική Ομάδα του Ευρωπαϊκού Λαϊκού Κόμματος για να ενταχθεί στους Ευρωπαίους Συντηρητικούς και Μεταρρυθμιστές. Στις 13 Δεκεμβρίου 2016, εξελέγη Αντιπρόεδρος της Ομάδας των Ευρωπαίων Συντηρητικών και Μεταρρυθμιστών.

Από το 2015 έως το 2017, ο Φίτο ήταν Πρόεδρος του κόμματος των Συντηρητικών και Μεταρρυθμιστών στην Ιταλία και το 2017 εντάχθηκε στην Κατεύθυνση Ιταλία. Ενόψει των Ευρωπαϊκών Εκλογών του 2019, το κόμμα Κατεύθυνση Ιταλία, εντάχθηκε στο κόμμα Αδέλφια της Ιταλίας με επικεφαλής τη Τζόρτζια Μελόνι και ο Φίτο επανεξελέγη Ευρωβουλευτής. Κατά την 9η Κοινοβουλευτική Περίοδο του Ευρωπαϊκού Κοινοβουλίου ήταν Συμπρόεδρος της Ομάδας των Ευρωπαίων Συντηρητικών και Μεταρρυθμιστών.

Το 2022 επανεξελέγη και πάλι Βουλευτής της Βουλής των Αντιπροσώπων και διορίστηκε στην κυβέρνηση της Τζόρτζια Μελόνι, Υπουργός Ευρωπαϊκών Υποθέσεων και Υπουργός Νότιας Ιταλίας, Πολιτικών Συνοχής και Εθνικού Σχεδίου Ανάκαμψης και Ανθεκτικότητας.

Στις 31 Αυγούστου 2024, προτάθηκε από την Κυβέρνηση της Ιταλίας ως ο νέος Επίτροπος στην επόμενη Ευρωπαϊκή Επιτροπή. Στις 17 Σεπτεμβρίου 2024, ανακοινώθηκε από την Ούρσουλα φον ντερ Λάιεν, ο ορισμός του Φίτο ως Εκτελεστικός αντιπρόεδρος για τη Συνοχή και τις Μεταρρυθμίσεις και Επίτροπος για την πολιτική συνοχής, την περιφερειακή ανάπτυξη και τις πόλεις.

## Παραπομπές


Κατηγορία:Ιταλοί πολιτικοί του 21ου αιώνα
Κατηγορία:Ιταλοί πολιτικοί
Κατηγορία:Ευρωβουλευτές της Ιταλίας
Κατηγορία:Ιταλοί βουλευτές και γερουσιαστές
Κατηγορία:Υπουργοί της Ιταλίας
Κατηγορία:Τοπικοί πολιτικοί αξιωματούχοι στην Ιταλία
Πέρανι Σαλαμίνας

Το **Πέρανι** είναι οικισμός αλλά και παραλία της Σαλαμίνας στην Περιφερειακή Ενότητα Νήσων Αττικής.

## Γενικά στοιχεία
Το Πέρανι βρίσκεται στο νοτιοανατολικό τμήμα του νησιού και δίπλα στα παράλια του ομώνυμου κόλπου, σε υψόμετρο 10 μέτρα ενώ απέχει περίπου 10 χλμ. νότια από την Σαλαμίνα. Θρησκευτικά αξιοθέατα είναι η Ιερά Μονή Αγίας Ειρήνης Χρυσοβαλάντου και η εκκλησία Εισόδια της Θεοτόκου που χρονολογείται από την περίοδο της Τουρκοκρατίας.  

Το χωριό είναι γνωστό για την παραλία του, η οποία έχει μήκος ακτής περίπου 290 μέτρα και πλάτος 15. Η ακτή αλλά και ο βυθός καλύπτονται από άμμο αναμεμειγμένη με βότσαλα, έχει καθαρά νερά και η κλίση του πυθμένα ομαλή. Στο μέσο περίπου της ακτής υπάρχει παιδική χαρά και μερικά παγκάκια, ενώ στο νοτιοδυτικό άκρο της υπάρχουν λιμενικές εγκαταστάσεις για να αγκυροβολούν μικρά ιδιωτικά σκάφη. 

Δυτικά της παραλίας είναι η βραχονησίδα Πέρα ενώ από την ακτή ξεκινά ο υποθαλάσσιος αγωγός μεταφοράς νερού από τη Σαλαμίνα στην Αίγινα. 

## Διοικητικά στοιχεία
Αναφέρεται επίσημα ως ξεχωριστός οικισμός για πρώτη φορά το 1971, γραμμένος *Περάνι*, να απογράφεται στην κοινότητα Αιαντείου. Το 2001 το όνομά του διορθώθηκε σε Πέρανι. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Αιαντείου που υπάγεται στην Δημοτική Ενότητα Σαλαμίνας του Δήμου Σαλαμίνας. Σύμφωνα με την απογραφή 2021 απογράφησαν 177 κάτοικοι ενώ με αυτήν του 2011 είχε 226 κατοίκους.  

## Εξωτερικοί σύνδεσμοι

* Περάνι και Δημήτρανι - Εναέριες φωτογραφίες και video από τον ιστότοπο https://tripinview.com/.
* Τι συνέβη με τον υποθαλάσσιο αγωγό νερού της Αίγινας από τον ιστότοπο https://ypodomes.com/.

## Παραπομπές


Κατηγορία:Χωριά της Σαλαμίνας
Βορεοευθήρια

Τα **Βορεοευθήρια** (Boreoeutheria) είναι μεγάλη υπερτάξη πλακουντοφόρων θηλαστικών που περιλαμβάνει δύο κύριες ομάδες, τους Ευαρχοντομυωξούς (Euarchontoglires) και τα Λαυρασιοθήρια (Laurasiatheria). Αυτή η υπερτάξη περιλαμβάνει σχεδόν όλα τα σημερινά πλακουντοφόρα θηλαστικά, όπως οι άνθρωποι, οι σκύλοι, οι γάτες, τα άλογα, οι νυχτερίδες, καθώς και πολλά άλλα είδη.

Τα Βορεοευθήρια υπολογίζεται ότι εμφανίστηκαν πριν περίπου 94-100 εκατομμύρια χρόνια και αποτέλεσαν το κοινό εξελικτικό σημείο από το οποίο διαχωρίστηκαν οι διάφορες ομάδες πλακουντοφόρων θηλαστικών που ζουν σήμερα. Πρόκειται δηλαδή για μια από τις μεγαλύτερες εξελικτικές ομάδες θηλαστικών και η κοινή εξελικτική ρίζα πολλών ειδών που είναι γνωστά σήμερα.

## Παραπομπές


Κατηγορία:Θηλαστικά
Σπιθάρι Σαλαμίνας

Το **Σπιθάρι** είναι παραθαλάσσιος οικισμός της Σαλαμίνας στην Περιφερειακή Ενότητα Νήσων Αττικής.

## Γενικά στοιχεία
Το Σπιθάρι βρίσκεται στα ανατολικά παράλια του νησιού και τον Κόλπο Αμπελάκια, σε υψόμετρο 20 μέτρα ενώ απέχει περίπου 6 χλμ. Α.-ΝΑ. από την Σαλαμίνα. Αποτελεί την ανατολική συνέχεια (προς την θάλασσα) για τα Αμπελάκια και στην βόρεια άκρη του είναι ο Αρχαίος Λιμένας Σαλαμίνας.

Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην κοινότητα Αμπελακίων. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τα Αμπελάκια, την Κυνοσούρα αποτελούν την Κοινότητα Αμπελακίων που υπάγεται στην Δημοτική Ενότητα Αμπελακίων του Δήμου Σαλαμίνας. Σύμφωνα με την απογραφή 2021 απογράφησαν 21 κάτοικοι ενώ με αυτήν του 2011 είχε 136 κατοίκους.  

## Εξωτερικοί σύνδεσμοι

* Αρχαίος Λιμένας Σαλαμίνας από τον ιστότοπο https://www.enjoysalamina.gr/.

## Παραπομπές


Κατηγορία:Χωριά της Σαλαμίνας
Εθνικό Κέντρο Δημόσιας Διοίκησης και Αυτοδιοίκησης

Το **Εθνικό Κέντρο Δημόσιας Διοίκησης και Αυτοδιοίκησης** είναι Νομικό Πρόσωπο Δημοσίου Δικαίου που λειτουργεί ως στρατηγικός φορέας ανάπτυξης της δημόσιας διοίκησης και της αυτοδιοίκησης. Ιδρύθηκε στις 29 Αυγούστου 1983 από πρωτοβουλία του Μένιου Κουτσόγιωργα με τον ν1388/1983. Στοχεύει στον εκσυγχρονισμό των δημοσίων φορέων, στην εκπαίδευση του ανθρωπίνου δυναμικού μέσω της πρόσδοσης επιτελικού χαρακτήρα. Μέρος του ΕΚΔΔΑ είναι και η Εθνική Σχολή Δημόσιας Διοίκησης. Το 2011 οργάνωσε στην Αθήνα διεθνές συνέδριο με τη συνεργασία της γαλλικής ΕΝΑ και το 2008 με τη συμμετοχή εκπροσώπων όλων διεθνών φορέων δημόσιας διοίκησης. Στις 9 Δεκεμβρίου 2003 το Εθνικό Κέντρο Δημόσιας Διοίκησης μετονομάστηκε σε Εθνικό Κέντρο Δημόσιας Διοίκησης και Αυτοδιοίκησης.

Κατηγορία:Δημόσιες υπηρεσίες της Ελλάδας
Ελληνικό Σαλαμίνας

Το **Ελληνικό** είναι οικισμός της Σαλαμίνας στην Περιφερειακή Ενότητα Νήσων Αττικής.

## Γενικά στοιχεία
Το Ελληνικό βρίσκεται στο βόρειο τμήμα του νησιού, σε υψόμετρο 53 μέτρα και τη δυτική πλευρά του Ναύσταθμου Σαλαμίνας. Απέχει μόλις 3 χλμ. βορειοανατολικά από το κέντρο της Σαλαμίνας. Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στο δήμο Σαλαμίνος. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην Κοινότητα Σαλαμίνας που υπάγεται στην Δημοτική Ενότητα Σαλαμίνας του Δήμου Σαλαμίνας. Σύμφωνα με την απογραφή 2021 απογράφησαν 28 κάτοικοι ενώ με αυτήν του 2011 είχε 58 κατοίκους.  

## Παραπομπές


Κατηγορία:Χωριά της Σαλαμίνας
Τουρνουά Μαυροσκούφεια 2008

Τα **Μαυροσκούφεια 2008** ήταν η 17η διοργάνωση μπάσκετ του συγκεκριμένου θεσμού και πραγματοποιήθηκε υπό την αιγίδα του Συνδέσμου Διαιτητών Θεσσαλονίκης και του ΠΑΟΚ. Το τουρνουά έλαβε χώρα από τις 21 έως τις 22 Σεπτεμβρίου 2008 πριν από την έναρξη της σεζόν 2008-09. Διεξήχθη μετά από δύο έτη απουσίας, στο Κλειστό γήπεδο του ΠΑΟΚ στη Θεσσαλονίκη.

## Το τουρνουά
Οι ομάδες που συμμετείχαν ήταν ο ΠΑΟΚ, το Μαρούσι, η Ολύμπια Λάρισας και η Μακάμπι Ράματ Γκαν από το Ισραήλ. Ηταν η πρώτη φορά που συμμετείχε μόλις μία ομάδα της Θεσσαλονίκης από καταβολής της διοργάνωσης το 1991, με τον Αρη αν και κάτοχο του τροπαίου να μην συμμετέχει. Επίσης το Μαρούσι επέστρεφε στα *Μαυροσκούφεια* για πρώτη φορά μετά το 2000, και η Ολύμπια μετά το 2002 όταν και τα κατέκτησε. Η τελευταία ισραηλινή συμμετοχή ήταν το 1997 με την Μακάμπι Γκιβατάιμ. 

Συνεχίστηκε για τέταρτη χρονιά το σύστημα ημιτελικών με μικρό και μεγάλο τελικό αντί της βαθμολογίας που ίσχυε. Ο ΠΑΟΚ κατέκτησε το 17ο Τουρνουά «Συμεών Μαυροσκούφης», δεύτερο συνεχόμενο, νικώντας στον τελικό το Μαρούσι. Στο τουρνουά επέστρεψε και ο προπονητής Σούλης Μαρκόπουλος αλλά με την ομάδα του Αμαρουσίου, ενώ συμμετείχε για πρώτη φορά και ο Γιώργος Μπαρτζώκας με την Ολύμπια Λάρισας.

Ο πρόεδρος της ΚΑΕ ΠΑΟΚ Δημήτρης Δρόσος, παρέδωσε στον MVP και πρώτο σκόρερ των Μαυροσκούφειων, Κώστα Βασιλειάδη την τιμητική πλακέτα για την ανάδειξη του ΠΑΟΚ σε νικητή στα "17α Μαυροσκούφεια", ενώ ο πρόεδρος της ΚΕΔ Στέλιος Συμεωνίδης, ο αντιπρόεδρος της ΚΑΕ ΠΑΟΚ Κωνσταντίνος Αμοιρίδης και ο πρόεδρος της ΕΚΑΣΘ Σάββας Λόρτος παρέδωσαν τιμητικές πλακέτες για τις συμμετοχή τους και στις υπόλοιπες τρεις ομάδες που πήραν μέρος στο τουρνουά του Συνδέσμου Διαιτητών Καλαθοσφαίρισης Θεσσαλονίκης.

## Συμμετέχοντες

## Αποτελέσματα
Κλειστό γήπεδο του ΠΑΟΚ, Θεσσαλονίκη
**Ημιτελικοί, 19/09/06**:
* Μαρούσι - Μακάμπι Ραμάτ Γκαν 80-53 
* ΠΑΟΚ - Ολύμπια Λάρισας: 74-58 

**Μικρός τελικός, 22/09/08**: 
*Μακάμπι Ραμάτ Γκαν - Ολύμπια Λάρισας 66-53 

**Τελικός, 22/09/08**: 
*ΠΑΟΚ - Μαρούσι 79-74 

## Κατάταξη

## Βραβεία
### Κορυφαίος σκόρερ τουρνουά
* Κώστας Βασιλειάδης (ΠΑΟΚ) 41π.
### MVP
* Κώστας Βασιλειάδης (ΠΑΟΚ) 

## Νικητής

## Παραπομπές

## Εξωτερικοί σύνδεσμοι
* 
* Σύνδεσμος Διαιτητών Καλαθοσφαίρισης Θεσσαλονίκης
* Επίσημος ιστότοπος της Ελληνικής Ομοσπονδίας Καλαθοσφαίρισης

2008
Άτια (χωριό)

Η **Άτια** ή **Άτιγια** (βουλγ. Атия) είναι παραθαλάσσιο χωριό της Βουλγαρίας, στον Δήμο Σωζοπόλεως της Επαρχίας  Μπουργκάς. Τον Μάρτιο του 2024 ο πληθυσμός του χωριού ήταν 966 κάτοικοι έναντι 825 κατοίκων το 2013. Το μέσο υψόμετρο του χωριού είναι 14 μέτρα πάνω από την επιφάνεια της θάλασσας.

Η Άτια είναι γνωστή κυρίως για το ότι φιλοξενεί τη μεγαλύτερη ναυτική βάση της Βουλγαρίας. Το χωριό βρίσκεται κοντά στο Ακρωτήριο Άτια, από όπου έλαβε και την ονομασία του, στους βόρειους πρόποδες της χαμηλής οροσειράς Μέντνι Ριντ, που αποτελεί τη βορειοανατολική απόληξη της Στράντζας.

## Περιβαλλοντικά προβλήματα
Μέχρι το 2001 εξορυσσόταν χαλκός από ορυχεία κοντά στο χωριό. Από το 1954 μέχρι το 1977 όλα τα παραπροϊόντα και τα απόβλητα από την εξόρυξη απορρίπτονταν στα αβαθή νερά κοντά στην εκεί ακτή της Μαύρης Θάλασσας. Ως αποτέλεσμα, η παραλία του χωριού ρυπάνθηκε με υδράργυρο και ραδιενεργά ισότοπα, σε ποσότητα αρκετή ώστε να δίνει στην άμμο ένα σαφώς πιο σκούρο χρώμα. Εργασίες απορρυπάνσεως ξεκίνησαν το 1997, μετά τη διαπίστωση ότι η ραδιενέργεια υποβάθρου στην περιοχή ήταν διπλάσια από τα φυσιολογικά επίπεδα.

## Παραπομπές


## Εξωτερικοί σύνδεσμοι
* Η Άτια στο ''Guide Bulgaria''

Ατια
Βεζένκοβο

Το **Βεζένκοβο** (βουλγ. Везенково) είναι χωριό της Βουλγαρίας, στον Δήμο Σουνγκουρλάρε της Επαρχίας Μπουργκάς. Τον Μάρτιο του 2024 ο πληθυσμός του χωριού ήταν 363 κάτοικοι έναντι 408 κατοίκων το 2013. Το μέσο υψόμετρο του χωριού είναι 321 μέτρα πάνω από την επιφάνεια της θάλασσας, ενώ η έκταση της διοικητικής του περιοχής είναι 43,18 τετραγωνικά χιλιόμετρα.

Το Βεζένκοβο βρίσκεται μόλις 2,5 χιλιόμετρα βορείως του μικρότερου χωριού Μπερόνοβο και 7 χιλιόμετρα ανατολικώς της τοποθεσίας μιας παλαιάς σοβιετικής εγκαταστάσεως πυρηνικών κεφαλών κοντά στην Νταμπόβιτσα.

## Παραπομπές


## Εξωτερικοί σύνδεσμοι
* Η Άτια στο ''Guide Bulgaria''

Βεζενκοβο
Ρακίτοβο

Το **Ρακίτοβο** (βουλγ. Ракитово) είναι μικρή ορεινή πόλη της Βουλγαρίας, στην Επαρχία Πάζαρτζικ. Είναι έδρα του ομώνυμου Δήμου Ρακίτοβο. Ο πληθυσμός της πόλεως τον Μάρτιο του 2024 ήταν 8.891 κάτοικοι, έναντι 8.952 το έτος 2005. Το Ρακίτοβο είναι κτισμένο στο βόρειο μέρος της οροσειράς της Ροδόπης, σε υψόμετρο . Βρίσκεται 12&nbsp;χιλιόμετρα ανατολικώς του Βέλινγκραντ και 7&nbsp;χιλιόμετρα νοτιοδυτικά της τεχνητής λίμνης Μπατάκ, ενώ απέχει 48 χιλιόμετρα σε ευθεία γραμμή (κατά την ελάχιστη απόσταση) από τα ελληνοβουλγαρικά σύνορα. Αρκετοί κάτοικοι του Ρακίτοβο απασχολούνται στη βιομηχανία κατεργασίας ξύλου και την υλοτομία, ενώ οι αγρότες της περιοχής καλλιεργούν πατάτες, κριθάρι και λεβάντα μεταξύ άλλων. Στην πόλη ζουν μερικοί Αρμάνοι.

* Το Ρακίτοβο είναι «αδελφοποιημένο» με την πόλη Σβετλογκράντ της Ρωσίας (Κράι Σταυρούπολης), από το 1981.

## Παραπομπές


Ρακιτοβο
Το Ατίθασο Ρομπότ

***Το Ατίθασο Ρομπότ*** (αγγλικά: *The Wild Robot*) είναι αμερικανική κωμωδία κινουμένων σχεδίων με υπολογιστή παραγωγής 2024. Βασίζεται στο ομότιτλο μυθιστόρημα του Πίτερ Μπράουν, το οποίο κυκλοφόρησε το 2016. Η ταινία παρακολουθεί ένα ρομπότ το οποίο ξεβράζεται σε ένα έρημο νησί και προσπαθεί να προσαρμοστεί στο εξωτερικό περιβάλλον.

## Παραπομπές


## Εξωτερικοί σύνδεσμοι
* 
* 
* 
* 
* 
* 

Κατηγορία:Αμερικανικές ταινίες της δεκαετίας 2020
Κατηγορία:Ταινίες του 2024
Κατηγορία:Ταινίες κινουμένων σχεδίων της Universal Pictures
Κατηγορία:Ταινίες παραγωγής Universal Pictures
Κατηγορία:Ταινίες κινουμένων σχεδίων της DreamWorks Animation
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων
Κατηγορία:Ταινίες κινουμένων σχεδίων του 2024
Κατηγορία:Ταινίες ScreenX
Ελληνική Αναπτυξιακή Τράπεζα

Η **Ελληνική Αναπτυξιακή Τράπεζα** **A.E.** αποτελεί χρηματοπιστωτικό ίδρυμα του Ελληνικού Δημοσίου. Αν και αποτελεί Ανώνυμη Εταιρεία, εξαρτάται από τις αποφάσεις του εκάστοτε Υπουργού Εθνικής Οικονομίας και Οικονομικών, ούσα φορέας της Γενικής Κυβέρνησης με επταμελές έως και ενδεκαμελές διοικητικό συμβούλιο. Στόχος της είναι ο χαμηλότοκος δανεισμός των μικρομεσαίων επιχειρήσεων, να καταστεί ο μεσάζοντάς τους μεταξύ άλλων χρηματοπιστωτικών ιδρυμάτων και η προώθηση των ΣΔΙΤ. Διαχειρίζεται δάνεια ύψους 16.326.631.009 ευρώ, με χρηματοδοτικές μονάδες το Εξοικονομώ Κατ' Οίκον, το Ταμείο Εγγυοδοσίας COVID-19 κ.α.

## Ιστορία
Ιδρύθηκε στις 17 Δεκεμβρίου 2003 ως Ταμείο Εγγυοδοσίας Μικρών και Πολύ Μικρών Επιχειρήσεων με κεφάλαιο 240.000.000 €, κατά 67% προερχόμενο από Κοινοτικούς πόρους και 33% από εθνικούς, ως νομικό πρόσωπο του ελληνικού δημοσίου για την πρόσβαση κυρίως των τοπικών ΜΜΕ στη χρηματοδότηση. Στις 17 Φεβρουαρίου 2011 συστήνεται το Εθνικό Ταμείο Επιχειρηματικότητας και Ανάπτυξης ως καθολικός διάδοχος του ΤΕΜΠΜΕ, με συνολικό κεφάλαιο 1.7δις και στις 25 Απριλίου 2019 συστήνεται η Ελληνική Αναπτυξιακή Τράπεζα.

## Παραπομπές


ΕΑΤ
Πλανήτης 51: Επισκέπτης από τη Γη

***Πλανήτης 51: Επισκέπτης από τη Γη*** (πρωτότυπος αγγλικός τίτλος: *Planet 51*) είναι αμερικανική κωμωδία κινουμένων σχεδίων με υπολογιστή, παραγωγής 2009

## Υπόθεση
Οι κάτοικοι του Πλανήτη 51 ζουν υπό την απειλή μιας εξωγήινης εισβολής. Η παράνοιά τους εντείνεται όταν ένας αστροναύτης καταφτάνει στον πλανήτη από τη Γη. Με τη βοήθεια ενός νεαρού κατοίκου, ο αστροναύτης θα προσπαθήσει να αποφύγει την αιχμαλωσία, να διορθώσει το διαστημόπλοιό του και να γυρίσει στο σπίτι του.

## Ελληνική μεταγλώττιση
* Σάκης Ρουβάς ως Αστροναύτης Τσάκ Μπέικερ
* Σπύρος Τσεκούρας ως Λέμ
* Ιωάννα Χέλμη ως Νήρα
* Δημοσθένης Χαλκιόπουλος ως Έκλ
* Πέτρος Σπυρόπουλος ως Σκίφ
* Κωνσταντίνος Τσάκωνας ως Στρατηγός Γκρόουλ
* Κώστας Δαρλάσης ως Καθηγητής Κίπλ
* Δημήτρης Δημόπουλος ως Γκλάρ

## Παραπομπές


## Εξωτερικοί σύνδεσμοι
* 
* 
* 
* 
* 
* 

Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2009
Κατηγορία:Ταινίες παραγωγής TriStar Pictures
Κατηγορία:Βρετανικές κωμικές ταινίες
Κατηγορία:Αγγλόφωνες ταινίες
Κατηγορία:Βρετανικές ταινίες της δεκαετίας 2000
Κατηγορία:Ισπανικές ταινίες
Κατηγορία:Αμερικανικές ταινίες κινουμένων σχεδίων
Κατηγορία:Βρετανικές ταινίες κινουμένων σχεδίων
Κατηγορία:Ταινίες κινουμένων σχεδίων
Κατηγορία:Ταινίες κινουμένων σχεδίων του 2009
Μουραντίγιε

Το **Μουραντίγιε** ή **Μπερκρί** (αρμενικά: Բերկրի κουρδικά: Bêgirî, ) είναι δήμος και περιφέρεια της επαρχίας Βαν, στην Τουρκία.  Η έκταση της είναι 912 km², και ο πληθυσμός του είναι 45.718 (2022).   Είναι γνωστό για τους καταρράκτες του.

## Παραπομπές


Κατηγορία:Κατοικημένες περιοχές στην Επαρχία Βαν
Ιπέκιολου

Το **Ιπέκιολου** (τουρκικά: *İpekyolu* κουρδικά: Rêya Armûşê) είναι δήμος και περιφέρεια της επαρχίας Βαν, στην Τουρκία. Η έκταση του είναι 956 km2, και ο πληθυσμός του είναι 348.046 (2022).  Η περιφέρεια Ιπέκιολου δημιουργήθηκε κατά την αναδιοργάνωση του 2013 από μέρος της πρώην κεντρικής περιοχής του Βαν, μαζί με τη νέα περιφέρεια Τουσμπά.[ Καλύπτει το κεντρικό και ανατολικό τμήμα της επαρχίας Βαν. Το όνομα Ιπέκιολου σημαίνει Δρόμος του Μεταξιού επειδή το Βαν ήταν μια σημαντική στάση στο Δρόμο του Μεταξιού.

## Παραπομπές


Κατηγορία:Κατοικημένες περιοχές στην Επαρχία Βαν
Αρκεσίλας (αγγειογράφος)

Ο **Αρκεσίλας** ήταν Λακεδαιμόνιος αγγειογράφος ενεργός γύρω στο 560 π.Χ. Θεωρείται ένας από τους πέντε μεγάλους αγγειογράφος της Σπάρτης.

[thumb|Ο [Κύλιξ του Αρκεσίλα, το επώνυμο αγγείο του αγγειογράφου του Αρκεσιλάου, περίπου 565/560 π.Χ.; Παρίσι: Cabinet des Médailles.]]

Το συμβατικό του όνομα προέρχεται από το επώνυμο αγγείο, το λεγόμενο Κύλιξ του Αρκεσίλα, ένας κύλικας που εκτίθεται τώρα στο Cabinet des médailles της Εθνική Βιβλιοθήκη της Γαλλίας. Το αγγείο, το οποίο βρέθηκε στη Βούλτσι, απεικονίζει τον Αρκεσίλαο Β΄, βασιλιά της Κυρήνης, να παρακολουθεί τους υπηκόους του να συσκευάζουν και να ζυγίζουν εμπορεύματα. Είναι ένα μοναδικό μοτίβο στην αρχαία ελληνική τέχνη και ένα από τα ελάχιστα έργα ζωγραφικής αγγείων που απεικονίζουν αναγνωρίσιμα ιστορικά πρόσωπα. Μαζί με μια ακόμη ζωγραφιά του καλλιτέχνη που απεικονίζει τη νύμφη Κυρήνη να παλεύει με ένα λιοντάρι, οδήγησε στην αρχική πρόταση ότι ο καλλιτέχνης ήταν ενεργός στη Βόρεια Αφρική, αλλά αργότερες ανασκαφές στη Λακωνία απέδειξαν ότι αυτή η άποψη ήταν λανθασμένη.

Ένα άλλο από τα αγγεία του απεικονίζει γυναίκες, το δέρμα των οποίων υποδηλώνεται με λευκή μπογιά. Αυτή η τεχνική, τυπική της Κορινθιακής και της Αττικής αγγειογραφίας, δεν είναι γνωστή από Λακωνικά εργαστήρια. Μια παρόμοια εικόνα δείχνει τον Ηρακλή, που φαίνεται να πολεμάει δύο Αμαζόνες. Τα πρόσωπά τους είναι λευκά, τα πόδια τους δεν είναι ορατά.

Ο Ζωγράφος του Αρκεσίλαου κυρίως ζωγράφιζε κύλικες. Ζωγράφιζε κυρίως συμποσιακές σκηνές και εικόνες από την Ελληνική μυθολογία. Οι τελευταίες κυριαρχούνται από απεικονίσεις του Ηρακλή, των Αμαζόνων, του Άτλαντα και του Προμηθέα. Οι δύο τελευταίοι εμφανίζονται μαζί σε ένα αγγείο. Εκτός από τη φιγουρατίβη ζωγραφική, έχουν αποδοθεί σε αυτόν αγγεία που φέρουν απλώς διακοσμητική διακόσμηση. Το στυλ του είναι ακριβές και ζωντανό. Αναγνωρίστηκε ως ένας από τους πρώτους γνωστούς Λακωνικούς ζωγράφους αγγείων το 1934 από τον Eugene Numa Lane. Τα πρώιμα έργα του αποδόθηκαν αρχικά λανθασμένα στον τότε αποκαλούμενο «Ζωγράφο του Ηφαίστου», που τώρα είναι γνωστός ως Ζωγράφος των Βορεάδων.

## Παραπομπές


## Βιβλιογραφία
* Τζων Μπόρντμαν: *Early Greek Vase Painting*. Thames and Hudson, Λονδίνο 1998. 11ος έως 6ος αιώνας π.Χ. Ένα Εγχειρίδιο, Thames and Hudson, Λονδίνο 1998 (World of Art), σσ. 185–188, .
* Τόμας Μάνακ: *Griechische Vasenmalerei. Eine Einführung*. Theiss, Στουτγκάρδη 2002, σελ. 125–128, .
* Matthis Steinhart: Arkesilas-Maler, In: Εγκυκλοπαίδεια Πάουλυ-Βίσοβα, V.2., σελ. 8.
* Conrad M. Stibbe: *Das andere Sparta*. von Zabern, Mainz 1996 (Kulturgeschichte der Antiken Welt, Τόμος 65), σελ. 163–203, .

## Εξωτερικοί σύνδεσμοι

Κατηγορία:Αρχαίοι Έλληνες αγγειογράφοι
Κατηγορία:Αρχαίοι Έλληνες ζωγράφοι
Επώνυμο αγγείο

[thumb|Το αγγείο Μόναχο 1410 ([Μόναχο, Κρατικές Συλλογές Αρχαιοτήτων), είναι το επώνυμο αγγείο για τον Ζωγράφο του Μονάχου 1410.]]

Στην κλασική αρχαιολογία, **επώνυμο αγγείο** είναι ένα αγγείο του οποίου ο δημιουργός είναι άγνωστος, αλλά η τεχνοτροπία του έχει αναγνωριστεί. Ο καλλιτέχνης λαμβάνει ένα συμβατικό όνομα βασισμένο σε αυτό το αγγείο, το οποίο ενσωματώνει τα χαρακτηριστικά της τεχνοτροπίας του, ή από ένα από τα διακριτικά ζωγραφισμένα θέματα του, ή από άλλα χαρακτηριστικά.

Η απόδοση τέτοιων ονομάτων είναι απαραίτητη, διότι η πλειονότητα των αγγειογράφων της Αρχαίας Ελλάδας και Νότιας Ιταλίας δεν υπέγραφαν τα έργα τους. Για αναφορά και την ανάλυση του έργου και της σταδιοδρομίας των μεμονωμένων καλλιτεχνών, χρειάζονταν συμβατικά ονόματα για να τους προσδιορίσουν. Το όνομα μπορεί να αναφέρεται στο μοτίβο του αγγείου (ο Ζωγράφος του Μελέαγρου), στον πρώην ιδιοκτήτη (ο Ζωγράφος του Σουβάλωφ), στην τρέχουσα τοποθεσία (ο Ζωγράφος της Βαλτιμόρης), στον τόπο εύρεσης (ο Δάσκαλος του Διπύλου), στην επιγραφή, στον συνήθη αγγειοπλάστη (ο Ζωγράφος του Κλεοφράδη), στο σχήμα, και ούτω καθεξής. Για τα αθηναϊκά αγγεία, η πλειονότητα τέτοιων ονομάτων εισήχθη από τον Τζον Ντ. Μπίσλεϊ, τον πρώτο μελετητή που τα μελέτησε συστηματικά. Για τα αγγεία της Νοτίου Ιταλίας, ο Άρθουρ Ντέιλ Τρένταλ έπαιξε παρόμοιο ρόλο.

Σημαντικοί ζωγράφοι που έλαβαν ένα συμβατικό όνομα βασισμένο σε επώνυμο αγγείο περιλαμβάνουν, για παράδειγμα, τον Ζωγράφος του Βερολίνου Α 34, τον Ζωγράφος του Νέσσου, τον Ζωγράφος του Ανδοκίδη, τον Ζωγράφος του Αντιμένη, τον Ζωγράφος του Αντιφώντα, τον Ζωγράφος του Βερολίνου, τον Ζωγράφος του Bryn Mawr και τον Ζωγράφος του Πιστοξένου.

## Εξωτερικοί σύνδεσμοι

Κατηγορία:Αρχαιοελληνική αγγειογραφία
Βασίλης Φραγκιάς

Ο **Βασίλης Φραγκιάς** (γενν. 24 Αυγούστου 1961) είναι Έλληνας πρώην καλαθοσφαιριστής και νυν προπονητής. Είναι ο τωρινός προπονητής της μογγολικής Ερντενέτ Μάινερς και της Εθνικής Μογγολίας.

## Σταδιοδρομία ως παίκτης
Ο Φραγκιάς αγωνίστηκε από το 1979 έως το 1985 στον Α.Ο. Ζωγράφου.

## Σταδιοδρομία ως προπονητής
Κατά τη διάρκεια της προπονητικής σταδιοδρομίας του, ο Φραγκιάς υπήρξε προπονητής πολυάριθμων επαγγελματικών ομάδων στην Ελλάδα, στην Κύπρο, στην Ουκρανία και στη Μογγολία.

Το 2014, ο Φραγκιάς ήταν ο προπονητής της Εθνικής Κατάρ. Οδήγησε την ομάδα μέχρι τα προημιτελικά του Ασιατικού Πρωταθλήματος του 2015.

Το 2024, ανέλαβε την Εθνική Μογγολίας για τα προκριματικά του Ασιατικού Κυπέλλου του 2025.

## Παραπομπές


## Πηγές
*''Ροδίτης'' ξανά ο Φραγκιάς! - 08-01-2013

## Εξωτερικοί σύνδεσμοι
* Προφίλ στο Eurobasket.com
* Προφίλ της αθλητικής υπηρεσίας Diamond 

Κατηγορία:Έλληνες καλαθοσφαιριστές
Κατηγορία:Καλαθοσφαιριστές Α.Ο. Ζωγράφου
Κατηγορία:Έλληνες προπονητές καλαθοσφαίρισης
Κατηγορία:Προπονητές καλαθοσφαίρισης Περιστερίου
Κατηγορία:Προπονητές καλαθοσφαίρισης Σπόρτιγκ
Κατηγορία:Προπονητές καλαθοσφαίρισης Ηλυσιακού
Κατηγορία:Προπονητές καλαθοσφαίρισης Βυζαντινού Αθλητικού Ομίλου
Κατηγορία:Προπονητές καλαθοσφαίρισης Ολύμπιας Λάρισας
Κατηγορία:Προπονητές καλαθοσφαίρισης Α.Ε. Λεμεσού
Κατηγορία:Έλληνες προπονητές καλαθοσφαίρισης στο εξωτερικό
Κατηγορία:Προπονητές καλαθοσφαίρισης Α.Ο. Δάφνης
Κατηγορία:Προπονητές καλαθοσφαίρισης Κολοσσού Ρόδου
Κατηγορία:Προπονητές καλαθοσφαίρισης Κεραυνού Στροβόλου
Κατηγορία:Προπονητές καλαθοσφαίρισης Παγκρατίου
Κατηγορία:Προπονητές καλαθοσφαίρισης Εθνικής Κατάρ
Κατηγορία:Προπονητές καλαθοσφαίρισης Πανιωνίου
Κατηγορία:Προπονητές καλαθοσφαίρισης Εθνικής Μογγολίας
Ανώτατες Σχολές Μόνιμων Υπαξιωματικών

Στην Ελλάδα, οι **Ανώτατες Σχολές Μόνιμων Υπαξιωματικών** (ΑΣΜΥ) ανήκουν στην ανώτερη βαθμίδα της τριτοβάθμιας εκπαίδευσης, είναι σχολές ακαδημαϊκής εκπαίδευσης, που υπάγονται στο Υπουργείο Εθνικής Άμυνας, οργανώνονται και λειτουργούν σύμφωνα με τις ισχύουσες διατάξεις του Οργανισμού της κάθε Σχολής.

Οι Σχολές ΑΣΜΥ που υπάγονται στην κατηγορία αυτή είναι η Σχολή Μονίμων Υπαξιωματικών (Στρατού), Σχολή Μονίμων Υπαξιωματικών Ναυτικού και Σχολή Μονίμων Υπαξιωματικών Αεροπορίας.

## Ακαδημαϊκή εκπαίδευση
Στις ανωτέρω Σχολές παρέχεται Ακαδημαϊκή (θεωρητική και πρακτική), στρατιωτική και ναυτική εκπαίδευση και τεχνική κατάρτιση.

Η ακαδημαϊκή εκπαίδευση αφορά στην επιστημονική γνώση των αντικειμένων των θετικών, εφαρμοσμένων, τεχνολογικών και θεωρητικών επιστημών, οι οποίες διδάσκονται στις Σχολές και στις οποίες υπάγονται όλα τα μαθήματα επιστημονικού χαρακτήρα, τα οποία υποστηρίζουν γνωστικά τη θεωρητική και πρακτική εκπαίδευση.

Σε αυτές τις σχολές η ύλη έχει σκοπό την μόρφωση των σπουδαστών και τη δημιουργία ισχυρού ηγετικού χαρακτήρα, προκειμένου οι απόφοιτοι να ανταποκριθούν στις ανάγκες των Ενόπλων Δυνάμεων ως μελλοντικοί Αξιωματικοί. Η φοίτηση σε ΑΣΜΥ διαρκεί τέσσερα έτη. Οι υποψήφιοι σπουδαστές εξετάζονται με το σύστημα των Πανελλήνιων εξετάσεων για είσοδο τους σε μία τέτοια σχολή.

## Παραπομπές


Κατηγορία:Στρατιωτικές σχολές στην Ελλάδα
Μαρούδι Σαλαμίνας

Το **Μαρούδι** είναι παραθαλάσσιος οικισμός αλλά και παραλία της Σαλαμίνας στην Περιφερειακή Ενότητα Νήσων Αττικής.

## Γενικά στοιχεία
Το Μαρούδι βρίσκεται στο νότιο τμήμα του νησιού, σε μικρό κολπίσκο του Σαρωνικού και σε υψόμετρο 10 μέτρα. Απέχει περίπου 10 χλμ. νότια από την Σαλαμίνα ενώ στα νοτιοδυτικά του είναι τα Περιστέρια και βόρεια το Περάνι. Το χωριό είναι γνωστό για την παραλία του, διαθέτει λιμανάκι που αποτελεί αγκυροβόλιο μικρών σκαφών και ανερχόμενο τουριστικό προορισμό. 

Αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην τότε κοινότητα Αιαντείου. Σύμφωνα με το σχέδιο Καλλικράτης και την τροποποίησή του Κλεισθένης Ι, ανήκει στην κοινότητα Αιαντείου που υπάγεται στην Δημοτική Ενότητα Σαλαμίνας του Δήμου Σαλαμίνας. Σύμφωνα με την απογραφή 2021 απογράφησαν 71 κάτοικοι ενώ με αυτήν του 2011 είχε 141 κατοίκους.  

## Παραπομπές


Κατηγορία:Χωριά της Σαλαμίνας
Κανάκια (νησίδα) Σαλαμίνας

Τα **Κανάκια** ή η **Κανακιανή** είναι ακατοίκητη βραχονησίδα της Σαλαμίνας με έκταση 0,150 τ.χλμ. και ψηλότερο σημείο 18 μέτρα. Βρίσκεται στα δυτικά και νότια του νησιού, απέναντι και δυτικά του ομώνυμου οικισμού. Στα δυτικά της είναι η αρκετά μικρότερή της βραχονησίδα Γαϊδουρονήσι ή Γαϊδούρι και νότια το ακρωτήριο Κανάκια. 

Διοικητικά ανήκει στη Δημοτική Ενότητα Αιαντείου του Δήμου Σαλαμίνας και απογράφεται σε αυτόν ως ξεχωριστός οικισμός από το 2001. Σύμφωνα με την απογραφή 2021 δεν έχει μόνιμους κατοίκους όπως και με αυτήν του 2011.

## Εξωτερικοί σύνδεσμοι

* Κανάκια | Ένας γαλήνιος προορισμός στο https://www.youtube.com/.

## Παραπομπές


Κατηγορία:Ελληνικές βραχονησίδες
Κατηγορία:Χωριά της Σαλαμίνας
Περιστέρια (νησίδα) Σαλαμίνας

Τα **Περιστέρια** είναι ένα σύμπλεγμα 2 κυρίως μικρών βραχονησίδων και αρκετών βράχων της Σαλαμίνας, το οποίο βρίσκεται στα νότια του νησιού. Είναι απέναντι (νότια και νοτιοδυτικά) από τον οικισμό Περιστέρια, βορειοανατολικά από το ακρωτήριο Κόγχη ή Κολώνες του νησιού.

Διοικητικά ανήκουν στη Δημοτική Ενότητα Αιαντείου του Δήμου Σαλαμίνας και απογράφονται σε αυτόν ως ξεχωριστός οικισμός από το 2011. Σύμφωνα με την απογραφή 2021 δεν έχει μόνιμους κατοίκους όπως και με αυτήν του 2011.

## Εξωτερικοί σύνδεσμοι

* Τα Περιστέρια Σαλαμίνας από ψηλά στο https://www.youtube.com/. 

## Παραπομπές


Κατηγορία:Ελληνικές βραχονησίδες
Κατηγορία:Χωριά της Σαλαμίνας
Τσεσνιγκίρ

Το **Τσεσνιγκίρ** (τουρκ. *Çeşnigir*, αναφέρεται ελληνοποιημένο ως **Τσεσνείρο**) είναι ένα χωριό στην περιοχή Καρατζάμπεη της επαρχίας Προύσας.

Το χωριό είναι κτισμένο 21 χλμ. βορειοανατολικά του Καρατζάμπεη.

Πριν την Μικρασιατική Καταστροφή και την ανταλλαγή των πληθυσμών ήταν ελληνικό χωριό.Ο ναός της Κοίμησης της Θεοτόκου, έξω από τα όρια του σημερινού οικισμού, χτίστηκε το 1837 και σήμερα σώζονται μόνο τα θεμέλιά της.

Σήμερα, στον οικισμό ζουν απόγονοι ανταλλαγέντων από την περιοχή του Λαγκαδά Θεσσαλονίκης.

Κατηγορία:Χωριά της Τουρκίας
Καρατζάμπεη

Το **Καρατζάμπεη** (τουρκ. *Karacabey*) είναι δήμος και περιοχή της Επαρχίας Προύσας, στην Τουρκία. Η έκτασή του είναι 1.158&nbsp;τετραγωνικά χιλιόμετρα και ο πληθυσμός του ανέρχεται σε 84.907 κατοίκους (2022). Βρίσκεται ακριβώς δυτικά του ποταμού Σιμάβ κοντά στη συμβολή του με τον Αδιρνάζ. Η Περιφέρεια του Καρατζάμπεη συνορεύει με τις περιφέρειες Μουδανιών και Νιλούφερ ανατολικά, Μουσταφακεμαλπάσα και Σουσουρλούκ νότια, Μανιάς νοτιοδυτικά και Πανόρμου δυτικά. Βρίσκεται στην αρχαία Μιλητόπολη.

Το Καρατζάμπεη είναι βιομηχανική, αλλά και γεωργική περιοχή. Είναι γνωστή ως περιοχή φυτείας μιας ειδικής ποικιλίας κρεμμυδιών. Υπάρχουν πολλά γνωστά εργοστάσια τροφίμων γύρω από την πόλη, όπως της Nestlé, ενώ στην περιοχή καλλιεργούνται πολλές ποικιλίες λαχανικών και φρούτων. Σε κοντινή απόσταση βρίσκεται η λίμνη Ούλουαμπατ (Απολλωνιάδα). Η Θάλασσα του Μαρμαρά είναι 32&nbsp;χιλιόμετρα βόρεια.

## Ιστορία
Η πόλη πήρε το όνομά της από έναν τοπικό Τούρκο αρχηγό κατά τη διάρκεια της Οθωμανική εποχή που ονομαζόταν Καρατζά Μπέης. Το παλαιότερο όνομα της πόλης ήταν **Μιχαλίτς** (), από το οποίο πήρε το όνομά του ένα τυρί, ενώ το αρχαίο του όνομα ήταν **Μιλητόπολις**. Η Μιλητόπολη ήταν προφανώς ο κύριος οικισμός μιας ομάδας αποίκων από την Μίλητο. Κάτοικοί της αποίκισαν την Γάργαρα.

Η Μιλητόπολη ήταν έδρα επισκοπής υπαγόμενης στη Μητρόπολη Κυζίκου μέχρι τον 12ο ή 13ο αιώνα. Γύρω στο τέλος του δωδέκατου αιώνα ενώθηκε με το Λοπάδιο ως Αρχιεπισκοπή.

Υπάρχουν δύο ιστορικά τζαμιά στο Καρατζάμπεη, ένα από τα οποία ανάγεται στον 14ο αιώνα.

## Παραπομπές


Κατηγορία:Αποικίες της Μιλήτου
Κατηγορία:Πόλεις της Τουρκίας
Σύνδρομο λαγονοκνημιαίας ταινίας

μικρογραφία|457x457εσ|Λαγονοκνημιαία ταινία (iliotibial tract) και έξω μηριαίος κόνδυλος (lateral epicondyle).
Το **σύνδρομο της λαγονοκνημιαίας ταινίας** (αγγ. iliotibial band syndrome - ITBS) είναι ο δεύτερος πιο συχνός τραυματισμός του γόνατος και προκαλείται από φλεγμονή που εντοπίζεται στην πλάγια όψη του γόνατος λόγω τριβής μεταξύ της λαγονοκνημιαίας ταινίας και του έξω μηριαίου κόνδυλου. Το σύνδρομο σχετίζεται περισσότερο με το τρέξιμο μεγάλων αποστάσεων, την ποδηλασία, την άρση βαρών και τη στρατιωτική εκπαίδευση.

Ο πόνος γίνεται πιο συχνά αισθητός στην πλάγια όψη του γόνατος και είναι πιο έντονος στις 30 μοίρες κάμψης του γόνατος. Ο πόνος τείνει να είναι χειρότερος κατά τη διάρκεια του τρεξίματος ή όταν κάποιος κατεβαίνει τις σκάλες. Ενδέχεται να υπάρχει μια ηχητική αίσθηση σπασίματος στο γόνατο που λυγίζει λόγω της κίνησης της ταινίας πάνω από τον οστικό φυμάτιο. Μπορεί επίσης να υπάρχει κάποιο πρήξιμο στην εξωτερική πλευρά του γόνατος.

Η τρέχουσα θεωρία είναι ότι αυτή η κατάσταση είναι πιθανό να προκαλείται από συμπίεση του  τοπικού λιπώδους ιστού που περιβάλλεται από νεύρα. Η ακτινογραφία του γόνατος είναι χρήσιμη για τον αποκλεισμό άλλης παθολογίας που θα μπορούσε να προκαλέσει πλευρικό πόνο στο γόνατο, όπως οστεοαρθρίτιδα, κάταγμα ή κακή ευθυγράμμιση της επιγονατίδας. Εάν η διάγνωση εξακολουθεί να είναι ασαφής, η μαγνητική τομογραφία του γόνατος μπορεί να επιβεβαιώσει τη διάγνωση εάν εμφανίζει υπερεντάσεις στον έξω κόνδυλο με πιο παχιά σε μέγεθος λαγονοκνημιαία ταινία. Επιπλέον, το υπερηχογράφημα μπορεί να δείξει μη φυσιολογική πάχυνση της λαγονοκνημιαίας ταινίας.

Το σύνδρομο της λαγονοκνημιαίας ταινίας συχνά αντιμετωπίζεται επιτυχώς με μη χειρουργική αντιμετώπιση, αν και μερικές φορές απαιτείται χειρουργική επέμβαση. Η ξεκούραση και η διαλείπουσα κρυοθεραπεία αποτελούν μέρος της συντηρητικής θεραπείας μέχρι να υποχωρήσει ο πόνος. Τα μη στεροειδή αντιφλεγμονώδη μπορούν να βοηθήσουν στη μείωση της φλεγμονής. Η φυσικοθεραπεία και οι ενέσεις στεροειδών, όπως επίσης τα ορθωτικά, η αλλαγή παπουτσιών και η βελτίωση τεχνικής στο άθλημα μπορούν να βοηθήσουν σε κάποιες περιπτώσεις. Οι περισσότεροι ασθενείς έχουν πλήρη ανακούφιση από τα συμπτώματα και είναι σε θέση να επιστρέψουν στη δραστηριότητα μέσα σε 6 έως 8 εβδομάδες μόνο με μη χειρουργική αντιμετώπιση. Η χειρουργική επέμβαση είναι μόνο για ανθεκτικές περιπτώσεις παρά τη μη χειρουργική αντιμετώπιση για περισσότερο από 6 μήνες.

## Διαφορική διάγνωση
Οι παρακάτω παθήσεις περιλαμβάνουν ως το πιο κοινό σύμπτωμα τον πλευρικό πόνο στο γόνατο:

* Κατάγματα κνημιαίου πλατώ (stress fracture of the lateral tibial plateau)
* Ρήξη έξω μηνίσκου (lateral meniscus tear)
* Οστεοαρθρίτιδα του γόνατος (lateral compartment of the knee osteoarthritis)
* Κάκωση έξω πλάγιου συνδέσμου (lateral collateral ligament strain)
* Τενοντοπάθεια δικέφαλου μηριαίου μυός (biceps femoris tendinopathy)
* Εξακτίνωση από παθολογία ισχίου (radiation from hip pathology)
* Σύνδρομο επιγονατιδομηριαίου πόνου (patellofemoral syndrome)
* Τενοντοπάθεια ιγνυακού μυός (popliteal tendinopathy)

## Παραπομπές


Κατηγορία:Αθλητιατρική
Κατηγορία:Ορθοπεδική
Κατηγορία:Παθήσεις γόνατος
Γαϊδούρι Σαλαμίνας

Το **Γαϊδούρι** ή **Γαϊδουρονήσι** ή **Τρίγκος** είναι πολύ μικρή βραχονησίδα της Σαλαμίνας, η οποία βρίσκεται στα δυτικά και νότια του νησιού. Είναι δίπλα και δυτικά στην πολύ μεγαλύτερη βραχονησίδα Κανάκια, η οποία είναι απέναντι από τον ομώνυμο οικισμό. Επάνω της υπάρχει φάρος για την ναυσιπλοΐα.

Διοικητικά ανήκει στη Δημοτική Ενότητα Αιαντείου του Δήμου Σαλαμίνας και απογράφεται σε αυτόν ως ξεχωριστός οικισμός από το 2011. Σύμφωνα με την απογραφή 2021 δεν έχει μόνιμους κατοίκους όπως και με αυτήν του 2011.  

## Εξωτερικοί σύνδεσμοι

* Κανάκια | Ένας γαλήνιος προορισμός στο https://www.youtube.com/.

## Παραπομπές


Κατηγορία:Ελληνικές βραχονησίδες
Τσαούσι

Το **Τσαούσι** (αλβανικά: Çaush) είναι χωριό στο Νομό Αυλώνα της νότιας Αλβανίας. 

Στη μεταρρύθμιση της τοπικής αυτοδιοίκησης το 2015 έγινε μέρος του δήμου Φοινικαίων. 

Κατοικείται αποκλειστικά από Έλληνες.

## Τοποθεσία
Απλώνεται πάνω σε μια ράχη με υψόμετρο 40 μ. στην δεξιά πλευρά της εθνικής οδού Κρανιάς-Μαυροματίου και γύρω στα 7 χλμ. νοτιοανατολικά της πόλης των Αγίων Σαράντα. 

## Ονομασία
Το χωριό πήρε αυτό το όνομα από τον αξιωματικό του οθωμανικού στρατού, Τσαούση, ο οποίος το πήρε σαν κτήμα για τις υψηλές υπηρεσίες προς την Αυτοκρατορία. 

## Ιστορία
Το Τσαούσι είναι μία από τις 11 κοινότητες της επαρχίας Αλύκου. 

Στο χωριό υπάρχει μία εκκλησία, ο ιερός ναός του Αγίου Βασιλείου, που χρονολογείται περίπου στο 1500 μ.Χ. Στον εξωτερικό χώρο της εκκλησίας έγινε ανάπλαση και διαμόρφωση του εξωτερικού χώρου το 2019 με ιδιωτική πρωτοβουλία.

Αναφέρεται για πρώτη φορά σαν τσιφλίκι το 1852, με 13 οικίες. Βάσει της απογραφής του 1913 είχε 100 κατοίκους, ενώ το 1923 είχε 30 σπίτια με 178 κατοίκους. Το 1927, είχε 200 κατοίκους.

Η κυριότερη κατεύθυνση της οικονομίας είναι η γεωργία και τα βιομηχανικά φυτά. Έχει τις συνθήκες για την ανάπτυξη της κτηνοτροφίας ιδίως των βοοειδών και των χοίρων.

Το 1957 οι κάτοικοι δημιούργησαν τον γεωργικό συνεταιρισμό. Αργότερα ενώθηκε με άλλα 10 χωριά στον Ενωμένο συνεταιρισμό του Αλύκου, και μετέπειτα με άλλα 17 χωριά στον Συνεταιρισμό Ανώτερου Τύπου της Φοινίκης.

Στα χρόνια της συνεταιριστικής ζωής άνοιξε δημοτικό σχολείο, εμπορική μονάδα και ο αριθμός των οικογενειών έφθασε τους 151 με γύρω στους 720 κατοίκους. Σήμερα, λόγω μετανάστευσης, έκλεισε το σχολείο και ο αριθμός των κατοίκων ελαττώθηκε σημαντικά.

## Παραπομπές


Κατηγορία:Χωριά του νομού Αυλώνα
Κατηγορία:Ελληνικές κοινότητες στην Αλβανία
Δήμος Αβρέν

Ο **Δήμος Αβρέν** (βουλγ. Община Аврен) είναι δήμος της Βουλγαρίας (*obshtina*) στην Επαρχία Βάρνας, στα δυτικά της χώρας. Η ονομασία της οφείλεται στον οικισμό που είναι η έδρα (διοικητικό κέντρο) του Δήμου: το χωριό Αβρέν. Ο πληθυσμός του Δήμου είναι 9.779 κάτοικοι σύμφωνα με στοιχεία του Μαρτίου 2024, ενώ τον Δεκέμβριο του 2009 ήταν 9.089 κάτοικοι και το 1975 ήταν 12.054 κάτοικοι. Η έκτασή του είναι 353,78 τετραγ. χιλιόμετρα.

Ο Δήμος Αβρέν εκτείνεται από τα όρια του Δήμου Προβάντια στα δυτικά μέχρι τη Βουλγαρική Ακτή του Εύξεινου Πόντου στα ανατολικά. Προς τα νότια τα όρια του δήμου καθορίζονται στο μεγαλύτερο μήκος τους από τον ποταμό Κάμτσιγια και τις εκβολές του.

## Οικισμοί
Ο Δήμος Αβρέν περιλαμβάνει τους εξής 17 οικισμούς, όλους με πληθυσμό χωριού:

## Θρησκεία
Σύμφωνα με την απογραφή του 2011, από όσους κατοίκους του Δήμου Αβρέν απάντησαν την προαιρετική ερώτηση του θρησκεύματος, το 62,3% δήλωσαν ότι είναι Χριστιανοί Ορθόδοξοι, το 16,6% Μουσουλμάνοι, το 6,6% άθεοι και το 13,5% προτίμησε να μη απαντήσει.

## Δείτε επίσης
* Επαρχίες της Βουλγαρίας
* Δήμοι της Βουλγαρίας
* Κατάλογος πόλεων της Βουλγαρίας

## Παραπομπές


## Εξωτερικοί σύνδεσμοι
* Επίσημος ιστότοπος (στην αγγλική γλώσσα)

Αβρεν
Στάδιο του Τάρνουφ

Το **Στάδιο του Τάρνουφ** (πολωνικά: *Stadion Miejski w Tarnowie*), επίσης γνωστό με το ψευδώνυμο **Φωλιά του Χελιδονιού** (*Jaskółcze Gniazdo*), είναι στάδιο speedway και ποδοσφαίρου, χωρητικότητας 16.000 θεατών, στο Τάρνουφ της Πολωνίας.

Το στάδιο είναι η έδρα της ομάδας speedway Ούνια Τάρνουφ, καθώς και της ποδοσφαιρικής ομάδας Ούνια Τάρνουφ.

## Ιστορία
Το ρεκόρ θεατών πραγματοποιήθηκε στις 26 Σεπτεμβρίου 2004, όταν 25.000 θεατές παρακολούθησαν το αγώνα speedway μεταξύ της Ούνια Τάρνουφ και της Άτλας Βρότσουαφ. Αργότερα εκείνο το έτος, στις 30 Δεκεμβρίου, η εγκατάσταση μετονομάστηκε σε Δημοτικό Στάδιο.

## Δείτε επίσης
* Κατάλογος σταδίων ποδοσφαίρου στην Πολωνία

## Παραπομπές


Ταρνουφ Σταδιο
Ταρνουφ Σταδιο
Κατηγορία:Τάρνουφ